Document ID: 32006R0629

32006R0629
L 114/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 629/2006 НА ЕВРОПЕЙСКИЯ ПАРЛАМЕНТ И НА СЪВЕТА
от 5 април 2006 година
за изменение на Регламент (ЕИО) № 1408/71 на Съвета за прилагането на схеми за социално осигуряване на заети лица, самостоятелно заети лица и членове на техните семейства, които се движат в рамките на Общността, и Регламент (ЕИО) № 574/72 на Съвета за определяне на реда за прилагане на Регламент (ЕИО) № 1408/71
(текст от значение за ЕИП)
ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
като взеха предвид Договора за създаване на Европейската общност, и по-специално членове 42 и 308 от него,
като взеха предвид предложението на Комисията,
като взеха предвид становището на Европейския икономически и социален комитет (1),
в съответствие с процедурата, предвидена в член 251 от Договора (2),
като имат предвид, че:
(1)
С влизането в сила на Регламент (ЕО) № 631/2004 на Европейския парламент и на Съвета от 31 март 2004 г. за изменение на Регламент (ЕИО) № 1408/71 на Съвета и Регламент (ЕИО) № 574/72 на Съвета по отношение на уеднаквяването на правата и опростяването на процедурите (3), процедурите за получаване на достъп до обезщетения в натура при болест при временен престой в друга държава-членка са били опростени. Необходимо е опростените процедури да бъдат разширени, така че да обхванат и разпоредбите относно трудовите злополуки и професионалните болести, съдържащи се в Регламенти (ЕИО) № 1408/71 (4) и (ЕИО) № 574/72 (5).
(2)
За да се вземат предвид измененията в законодателствата на някои държави-членки, по-специално на новите държави-членки след приключване на преговорите за присъединяване, е необходимо да бъдат адаптирани приложенията към Регламент (ЕИО) № 1408/71.
(3)
Регламенти (ЕИО) № 1408/71 и (ЕИО) № 574/72 следва да бъдат съответно изменени.
(4)
За да се гарантира правната сигурност и да се защитят законните очаквания на засегнатите лица, е необходимо да се предвиди, че някои разпоредби за изменение на приложение III към Регламент (ЕИО) № 1408/71 влизат в сила ретроактивно от 1 май 2004 г.
(5)
Договорът не предвижда правомощия извън тези, предвидени в член 308, за предприемане на подходящи мерки в областта на социалното осигуряване по отношение на лицата, които не са заети лица,
ПРИЕХА НАСТОЯЩИЯ РЕГЛАМЕНТ:
Член 1
Приложения I, II, IIа, III, IV и VI към Регламент (ЕИО) № 1408/71 се изменят в съответствие с приложението към настоящия регламент.
Член 2
Регламент (ЕИО) № 574/72 се изменя, както следва:
1.
В член 60 параграфи 5 и 6 се заличават.
2.
Член 62 се заменя със следния текст:
„Член 62
Обезщетения в натура в случай на престой в държава-членка, различна от компетентната държава
1. За да получава обезщетения в натура по член 55, параграф 1, буква а), i), наетото или самостоятелно заетото лице представя на обгрижващото лице документ, издаден от компетентната институция, който удостоверява, че то има право на обезщетения в натура. Ако съответното лице не е в състояние да представи такъв документ, то се свързва с институцията по мястото на престой, която изисква от компетентната институция заверено удостоверение, доказващо, че въпросното лице има право на обезщетения в натура.
Издаденият документ от компетентната институция за право на обезщетения по член 55, параграф 1, буква а), i) от регламента във всеки отделен случай има същото действие по отношение на обгрижващото лице, както и национално доказателство за право на лицата, осигурени към институцията по мястото на престой.
2. Член 60, параграф 9 от регламента за прилагане се прилага mutatis mutandis.“;
3.
Член 63, параграф 2 се заменя със следния текст:
„2. Член 60, параграф 9 от регламента за прилагане се прилага mutatis mutandis.“;
4.
В член 66, параграф 1 думите „в членове 20 и 21“ се заменят с думите „в член 21“.
5.
В член 93, параграф 1 изразът „22б“ се заличава, а изразът „34а или 34б“ се заменя с израза „или 34а“.
Член 3
Настоящият регламент влиза в сила в деня след публикуването му в Официален вестник на Европейския съюз.
Точка 5, буква а), от ii) до ix) и точка 5, буква б), ii) и iv) от приложението се прилагат от 1 май 2004 г.
Настоящият регламент е задължителен в своята цялост и се прилага пряко във всички държави-членки.
Съставено в Страсбург на 5 април 2006 година.

Labels: 0
18
9